Αντωνία της Μπραγκάνσα

Η Μαρία Αντωνία της Πορτογαλίας (Maria Antonia de Portugal, 28 Νοεμβρίου 1862 - 14 Μαΐου 1959) ήταν η δεύτερη σύζυγος του Ροβέρτου της Πάρμα.

Βιογραφία
Η Μαρία Αντωνία Αδελαΐδα Καμίλλα Καρολίνα Ευλαλία Λεοπολδίνη Σοφία Αγνή Φραγκίσκη ντε Ασσίς ε ντε Πάουλα Μιχαέλα Ραφαέλα Γαβριέλλα Γκοντζάγκα Γρηγορία Βερναρδίνη Βενεδίκτη Ανδριάνα γεννήθηκε στις 28 Νοεμβρίου 1862 στο Κάστρο Μπρόνμπαχ, και ήταν το νεότερο παιδί και κόρη του Μιχαήλ Α΄ της Πορτογαλίας και της Αδελαΐδας, κόρης του Κωνσταντίνου, διαδόχου στο πριγκιπάτο του Λέβενσταϊν-Βέρτχαϊμ-Ρόζενμπεργκ.

Οικογένεια
Στις 15 Οκτωβρίου 1884 παντρεύτηκε τον χήρο Ροβέρτο Α΄, Δούκα της Πάρμας στο Κάστρο Φίσχορν. Μαζί απέκτησαν δώδεκα παιδιά:
την Μαρία Αδελαΐδα (1885 - 1959), ήταν Βενεδικτινή μοναχή και η θρησκευτική της ονομασία ήταν Μητέρα Μαρία Μπενεντίκτα της Βενεδικτινής Τάξης των Αδελφών της Αγίας Σεσίλιας.
τον Σίξτο (1886 - 1934), παντρεύτηκε την Χεντβίγκ ντε λα Ροσφουκώ. Απέκτησαν 1 παιδί.
τον Ιαβέρη (1889 - 1977), Δούκα της Πάρμα, παντρεύτηκε τη Μαγδαληνή των Βουρβόνων-Μπυσσέ. Απέκτησαν 6 παιδιά.
τη Μαρία Φραγκίσκη (1890 - 1978).
την Ζίτα (1892 - 1989), παντρεύτηκε τον Κάρολο Α΄ της Αυστρίας. Απέκτησαν 8 παιδιά.
τον Φήλικα (1893 - 1970), παντρεύτηκε την Καρλόττα του Λουξεμβούργου. Απέκτησαν 6 παιδιά.
τον Ρενέ (1894 - 1962), παντρεύτηκε την Μαργαρίτα της Δανίας. Απέκτησαν 4 παιδιά.
την Μαρία Αντωνία (1895 - 1977).
την Ισαβέλλα (1898 - 1984).
τον Λουδοβίκο (1899 - 1967), παντρεύτηκε την Μαρία Φραγκίσκη της Σαβοΐας. Απέκτησαν 4 παιδιά.
την Ερριέττα Άννα (1903 - 1987), δεν παντρεύτηκε ποτέ. Ήταν κωφή.
τον Γαϊτανό (1905 - 1958), παντρεύτηκε την Μαργκερίτα ντέλλα Τόρρε ε Τάσσο. Απέκτησαν 1 παιδί.

Το 1907 η Μαρία Αντωνία χήρεψε και αργότερα έζησε με την κόρη της Ζίτα στην εξορία. Μέχρι το 1940, η Ζίτα και η οικογένειά της, η Μαρία Αντωνία και η κόρη της Ισαβέλλα ζούσαν σε μεμονωμένα στο Κεμπέκ του Καναδά. Τελικά, μετά το τέλος του πολέμου, η Μαρία Αντωνία μετακόμισε στο Κάστρο Μπεργκ στο Λουξεμβούργο όπου γιόρτασε τα 90α γενέθλιά της.

Πέθανε στις 14 Μαΐου 1959 στο Κάστρο Μπεργκ σε ηλικία 96 ετών.

Παραπομπές

  

Οίκος της Μπραγκάνσα
Οίκος των Βουρβόνων-Πάρμας
Ισπανίδες Ινφάντας
Πριγκίπισσες των Βουρβόνων-Πάρμας
Δούκισσες της Πάρμας
Ινφάντας της Πορτογαλίας
Κωφοί